作者：李曾伯
词牌/韵律：沁园春

paragraphs: 唤麴生来，与常娥约，从太守游。
把玉箫声寄，萧关短笛，霓裳曲换，清塞重裘。
桂影飘摇，桐阴立尽，多少征人霜满头。
油幢暇，不掀髯一笑，辜负中秋。
斗杓矗处中州。
还有解闻鸡起舞不。
看鸣弦中鹄，穿杨电激，飞球戏马，策垂星流。
绣帽归军，玳簪环客，薄晚同登庾亮楼。
浮生事，是几番玩月，何苦多愁。